Usbekistan - arkitektur
Usbekistan – arkitektur, Usbekistan er rig på historiske bygningsværker, overvejende i byerne Bukhara, Samarkand og Khiva. Et hovedværk i islamisk arkitektur er Ismails mausoleum i Bukhara fra 900-t.
Fra Timur Lenk og hans efterkommeres tid stammer flere store moskéer og madrasaer i Samarkand foruden gravbygningen Gur Emir (1405); også 1500-1600-t.s islamiske arkitektur er rigt repræsenteret. Under det russiske herredømme, især i Sovjettiden, byggede man bl.a. i en stil, der forenede vestlige og centralasiatiske træk, som det ses i fx Tasjkent.
Efter 1990 er mange gamle religiøse bygninger restaureret og genindviet til deres oprindelige brug.
Læs mere om Usbekistan.